b'\n_START_ARTICLE_\nKo pridejo angel\xc4\x8dki\n_START_SECTION_\nO avtorju\n_START_PARAGRAPH_\nMladinski pisatelj Dim Zupan se je rodil 19. februarja 1946 v Ljubljani. Po kon\xc4\x8dani osnovni \xc5\xa1oli je \xc5\xa1olanje nadaljeval na gimnaziji in se nato vpisal na Pravno fakulteto v Ljubljani. \xc4\x8ceprav je po poklicu pravnik, od leta 1992 dalje ustvarja kot samostojni kulturni delavec._NEWLINE_S pisanjem se je za\xc4\x8del ukvarjati pozno. Njegovo prvo mladinsko delo se imenuje Trije dnevi Drekca Pekca in Pukca Smukca. Knjiga je do\xc5\xbeivela dober odziv bralcev, zato je nadeljeval s pisanjem in skupaj je iz\xc5\xa1lo pet knjig. Dim Zupan je do danes izdal dvajset knjig, med njimi tudi dve za odrasle: Temna zvezda smrti in \xc5\xbdametni soj. Leta 1997 je prejel Levstikovo nagrado za knjigo Lete\xc4\x8di ma\xc4\x8dki.\n_START_SECTION_\nVsebina knjige\n_START_PARAGRAPH_\nKnjiga Ko pridejo angel\xc4\x8dki je iz\xc5\xa1la leta 2004 pri Zadrugi Novi Matajur. Delo je ilustrirala Alenka Sottler. Knjiga je razdeljena na deset kratkih zgodbic, ki pripovedujejo o bratu in sestri in njunih dogodiv\xc5\xa1\xc4\x8dinah. Tako se posamezne zgodbe dogajajo v razli\xc4\x8dnih okoljih: doma med bloki, med \xc5\xa1olo in igri\xc5\xa1\xc4\x8dem, ob praznikih, po\xc4\x8ditnicah._NEWLINE_V knjigi nastopata osem letni Tine in \xc5\xa1estletna Maja, star\xc5\xa1a in starej\xc5\xa1i brat Miha, ki pa ni velikokrat omenjen._NEWLINE_Opisuje razli\xc4\x8dne dru\xc5\xbeinske dogodke, tako pozitivne stvari kot tudi posamezne spodrsljaje obeh glavnih junakov. Od pri\xc4\x8dakovanja silvestrske no\xc4\x8di, postavljanja sne\xc5\xbeenega mo\xc5\xbea, pustovanja, prvih simpatij, tetine smrti, do letovanja na morju in \xc5\xa1e marsi\xc4\x8desa._NEWLINE__NEWLINE_Tu je le nekaj zgodbic iz knjige:_NEWLINE_Horuk v novo leto - Ta zgodba govori o Majinem pri\xc4\x8dakovanju novega leta. To je njeno prvo leto, ko bi lahko do\xc4\x8dakala polno\xc4\x8d. Prej\xc5\xa1nja leta sta z bratom vedno odhajala k babici. Bila je vsa vesela in polna pri\xc4\x8dakovanj, tako da \xc5\xbee dan prej ni mogla zaspati. Bolj ko se je ura bli\xc5\xbeala polno\xc4\x8di, bolj je Maja postajala zaspana. In zaspala. Ko se je prebudila, je videla, da je \xc5\xbee dan in za\xc4\x8dela je jokati na ves glas, saj je ugotovila, da je vse skupaj prespala._NEWLINE_Ko pridejo angel\xc4\x8dki - Ta zgodba opisuje, kako si otroci razlagajo smrt in nebesa. Mami je umrla sestra Blanka. Majo je zanimalo, \xc4\x8de jo bo \xc5\xa1e kdaj videla. Mama ji je posku\xc5\xa1ala razlo\xc5\xbeiti, da je ne bo ve\xc4\x8d videla, saj so po njo pri\xc5\xa1li angel\xc4\x8dki in jo odpeljali v nebesa. Maja zato ni razumela, zakaj so vsi tako \xc5\xbealostni, saj je teta od\xc5\xa1la na lep\xc5\xa1i kraj. Vsa dru\xc5\xbeina ji je posku\xc5\xa1ala razlo\xc5\xbeiti, da ob izgubi nekoga, ki ga ima\xc5\xa1 rad, \xc5\xbealuje\xc5\xa1 in to ni isto, kot \xc4\x8de bi izgubil neko stvar. Maja ni razumela in jim je o\xc4\x8ditala, da se jim teta Blanka ni\xc4\x8d ne smili, ampak se smilijo sami sebi ter od\xc5\xa1la v svojo sobo._NEWLINE_Tine in \xc5\xbeoga - Tine je imel staro nogometno \xc5\xbeogo, katere se je naveli\xc4\x8dal \xc5\xbee njegov starej\xc5\xa1i brat Miha. Tinetu je pri\xc5\xa1lo na misel, da bi naredil \xc5\xbeogo druga\xc4\x8dne oblike. Ko je to povedal Mihi, se mu je ta le posmehoval, zato se je odlo\xc4\x8dil, da bo dokazal bratu, da se moti. Iz stiroporja, ki ga je dobil od novega televizorja, je naredil novo \xc5\xbeogo in jo pokazal Mihi. Bila je plo\xc5\xa1\xc4\x8date oblike. Poskusil jo je brcniti. Moral je naredit kar nekej poskusov, preden jo je zadel. Miha se mu je samo posmehoval. Tine se je domislil, da bi jo lahko potiskal s palico in bil ves ponosen nase. Starej\xc5\xa1i brat pa mu je razlo\xc5\xbeil, da je \xc5\xbee nekdo izumil to igro in da se imenuje hokej._NEWLINE_Po\xc4\x8ditnice, najlep\xc5\xa1i \xc4\x8das - Dru\xc5\xbeina se je odpravila na po\xc4\x8ditnice na morje. Vzeli so veliko stvari, ki se potrebujejo na morju: od podvodne maske, plavuti, do napihljive blazine in \xc5\xa1e marsi\xc4\x8desa. Hitro so napolnili avto, tudi zadnje sede\xc5\xbee. Tako sta morala Tine in Maja sedeti skupaj na polovici sede\xc5\xbea. Kmalu je Maja obto\xc5\xbeila Tineta, da ima ve\xc4\x8d prostora kot ona. Kasneje je Maji postalo slabo in pobruhala je brata, ker je bil nesramen do nje. Zve\xc4\x8der je mama ugotovila, da je Maja dobila son\xc4\x8darico in zdravnik je predlagal le\xc5\xbeanje v senci. V nekaj dneh je ozdravela. Z velikim veseljem je odhitela k vodi. Ker pa ni pazila, je padla in si razbila koleno. Tako je morala spet po\xc4\x8divati in kmalu je bilo dopusta konec.'